Július 10.

Névnapok: Amália + Alma, Almanda, Amál, Amilla, Bekény, Bekes, Elma, Engelbert, Január, Kanut, Kenese, Melina, Rubin, Rubina, Rubinka, Rufina, Szilvána, Szilvánusz, Ulrik

Események 
 1290 – IV. (Kun) László magyar királyt meggyilkolják.
 1413 – I. Mehmed tönkreveri I. Músza oszmán szultán seregeit Szófiánál.
 1521 – Piri Mehmed nagyvezír hozzákezd Nándorfehérvár külső falainak lövéséhez.
 1541 – I. Szulejmán szultán előhada Buda alá ér.
 1584 – Delftben egy bérgyilkos megöli Orániai Vilmost, a "Hallgatag Herceget", Németalföld függetlenségi mozgalmának vezetőjét, akinek fejére II. Fülöp spanyol király vérdíjat tűzött ki.
 1778 – XVI. Lajos francia király hadat üzen Angliának, támogatva a függetlenségükért küzdő  amerikai angol gyarmatokat.
 1897 – Miskolcon beindul a villamosforgalom.
 1924 – Nyolc hónapi fogházat és 200 ezer korona pénzbüntetést kap József Attila a Lázadó Krisztus című verséért.
 1940 – Mussolini, Olaszország vezére hadat üzen Nagy-Britanniának és (a németek által már levert) Franciaországnak.
 1940 – Franciaország németektől meg nem szállt területén, a Francia Államban, megalakul a kollaboráns Vichy-kormány, élén Henri Philippe Pétain marsall teljhatalmú állam- és kormányfővel.  
 1941 – Az Egyesült Államok kiutasítja a német konzulátus tagjait.
 1962 – Fellövik az első amerikai távközlési műholdat (Telstar–1), melynek segítségével televíziós közvetítés történik az USA és Nagy-Britannia között.
 1973 – A Bahama-szigetek elnyeri függetlenségét.
 1985 – A francia titkosszolgálat az új-zélandi Auckland kikötőjében elsüllyeszti a Greenpeace környezetvédő szervezet Rainbow Warrior nevű hajóját. Franciaország honvédelmi minisztere az ügy miatt később lemondásra kényszerül.

Sportesemények 
Formula–1
 1965 –  brit nagydíj, Silverstone - Győztes: Jim Clark  (Lotus Climax)
 1988 –  brit nagydíj, Silverstone - Győztes: Ayrton Senna  (McLaren Honda Turbo)
 1994 –  brit nagydíj, Silverstone - Győztes: Damon Hill  (Williams Renault)
 2005 –  brit nagydíj, Silverstone - Győztes: Juan Pablo Montoya  (McLaren Mercedes)
 2011 –  brit nagydíj, Silverstone - Győztes: Fernando Alonso  (Ferrari)
 2016 –  brit nagydíj, Silverstone - Győztes: Lewis Hamilton  (Mercedes)

Születések 
 1451 – III. Jakab skót király († 1488)
 1509 – Kálvin János francia származású svájci reformátor († 1564)
 1517 – Odet de Coligny, másképp Châtillon bíboros, Coligny admirális fivére, Toulouse érseke, Beauvais püspöke, pair, később a hugenották egyik vezére († 1571)
 1658 – Luigi Ferdinando Marsigli olasz földrajztudós, műgyűjtő, diplomata, utazó, tudós, hadmérnök, nyelvész-filológus, katona és kalandor († 1730)
 1813 – Rózsa Sándor az egyik legismertebb magyar betyár († 1878)
 1819 – Pieter Bleeker holland orvos és ichthiológus († 1878)
 1856 – Nikola Tesla szerb származású elektromérnök († 1943)
 1867 – Miksa badeni herceg ő volt a Német Birodalom 8. kancellárja († 1929)
 1871 – Marcel Proust francia író († 1922)
 1875 – Danckai Pattantyús Ábrahám Dezső ügyvéd, 1919-ben a második szegedi kormány miniszterelnöke († 1973)
 1892 – Hellenbach Gottfried magyar földbirtokos, jogi doktor, országgyűlési képviselő († 1985)
 1895 – Carl Orff német zeneszerző, a "Carmina Burana"  szerzője († 1982)
 1902 – Kurt Alder Nobel-díjas német kémikus († 1958)
 1918 – Fred Wacker amerikai autóversenyző († 1998)
 1922 – Jake LaMotta amerikai profi ökölvívó († 2017)
 1926 – Fred Gwynne amerikai színész („Herman Munster”) († 1993)
 1928
Alejandro De Tomaso olasz autóversenyző († 2003)
Szathmáry György, költő, műfordító. († 1990)
 1933 – Janáky Viktor keramikus († 1999)
 1942 – Ronnie James Dio (eredeti nevén Ronald James Padavona) olasz származású amerikai heavy metal énekes és szövegíró († 2010)
 1946 – Jean-Pierre Jarier francia autóversenyző
 1946 – Sue Lyon amerikai színésznő († 2019)
 1949 – Dunai Tamás Jászai Mari-díjas magyar színész, színigazgató, kiváló művész († 2023)
 1954 – Neil Tennant zenész, a Pet Shop Boys együttes frontembere
 1956 – Monok István Széchenyi-díjas, Bolyai-díjas irodalom- és művelődéstörténész, könyvtáros, bibliográfus, az OSZK főigazgatója, 2013-tól a Magyar Tudományos Akadémia Könyvtár és Információs Központ főigazgatója
 1969 – Gale Harold amerikai színész
 1973 – Kontur András, magyar szobrász
 1975 – Palkovics Krisztián magyar jégkorongozó
 1977 – Martin Čotar horvát kerékpározó
 1980 – Thomas Ian Nicholas, amerikai színész 
 1983 – Horváth Gábor magyar labdarúgó, jelenleg a Rákospalotai EAC játékosa
 1984 – Mark González chilei labdarúgó
 1985 – Lucimara Silva brazil atléta

Halálozások 
 1247 – Buzád nembeli István zágrábi püspök
 1290 – IV. (Kun) László, magyar király (* 1262) 
 1413 – I. Músza, oszmán szultán, menekülés közben meggyilkolják (* ?)
 1460 – Humphrey Stafford, Buckingham hercege, a franciaországi csapatok angol parancsnoka a százéves háborúban  (* 1402)
 1559 – II. Henrik, francia király (* 1518)
 1584 – I. Vilmos, Oránia hercege, a „hallgatag herceg”, Németalföld helytartója, a „holland haza atyja”, a németalföldi szabadságharc vezetője (* 1533)
 1692 – Heinrich Bach, német orgonista, zeneszerző (* 1615) 
 1851 – Louis Daguerre, francia díszlettervező, a fényképészet úttörője, a daguerreotípia feltalálója (* 1789)
 1873 – Latabár Endre magyar színész, színiigazgató, zeneszerző (* 1811)
 1884 – Paul Morphy, az első nem hivatalos sakkvilágbajnok (* 1837)
 1902 – Schlauch Lőrinc nagyváradi római katolikus püspök, bíboros, egyházjogász, valóságos belső titkos tanácsos, a Magyar Tudományos Akadémia igazgatósági tagja (* 1824)
 1952 – Mály Gerő, erdélyi magyar színész, filmszínész (* 1884) 
 1955 – Jerry Hoyt amerikai autóversenyző (* 1929)
 1973 – Schandl József mezőgazdász, állatorvos, egyetemi tanár, MTA-tag (* 1885)
 1986 – Molnár Csilla, magyar szépségkirálynő (Miss Hungary) volt 1985-ben (* 1969)
 1993 – Kun Péter, az Edda Művek gitárosa (* 1967)
 1998 – Bencsik István magyar középiskolai és egyetemi tanár, politikus (* 1910)
 2006 – Samil Baszajev, csecsen szeparatista vezér (* 1965)
 2013 – Emőd György magyar színész, rendező (* 1955)
 2015 – Omar Sharif, kétszeres Golden Globe-díjas egyiptomi színész (* 1932)
 2015 – Roger Rees Tony-díjas, walesi, amerikai színművész, rendező (* 1944)
 2016 – Pethő Zsolt Balázs Béla-díjas magyar zeneszerző, a Pannónia Filmstúdió zenei referense (* 1937)
 2020
 Koncz Ferenc politikus, országgyűlési képviselő, Szerencs korábbi polgármestere (* 1959)
 Lara van Ruijven világbajnok holland rövidpályás gyorskorcsolyázó (* 1992)

Nemzeti ünnepek, emléknapok, világnapok 
 Pecserszki Szent Antal (983–1073) szerzetes emléknapja; ő és társa, Szent Teodóz alapították meg a kijevi Pecserszka Lavra kolostort
 Norvégiai Szent Olaf (II. Olaf, 995–1030) norvég király, vértanú emléknapja
 Dániai Szent Knut (IV. Knut, 1043–1086) dán király, vértanú emléknapja
 Svéd Szent Erik (IX. Erik, 1120 k.–1160) svéd király, vértanú emléknapja 
 a damaszkuszi boldog vértanúk napja (az 1860 júliusában Libanonban és Szíriában lezajlott keresztényirtásra emlékezve)
 Bahamai Köztársaság - nemzeti ünnepe - a függetlenség napja 1973 óta

Július napjai